EkBass/fiwiki-20250220-pages-articles huggingface dataset:
Li Dazhao

Li Dazhao (; 29. lokakuuta 1888 tai 1889 – 28. huhtikuuta 1927) oli kiinalainen historian professori, joka perusti Kiinan kommunistisen puolueen Chen Duxiun kanssa vuonna 1921. Li oli Pekingin yliopiston historian professori ja kirjastonhoitaja. Toimiessaan yhtenä johtajista Toukokuun neljännen päivän liikkeessä hän perusti useita marxilaisia opiskeluryhmiä. Vaikka Lin nationalistiset ja populistiset näkemykset eivät olleet suosittuja kommunistisessa puolueessa, ne vaikuttivat vahvasti ainakin yhteen hänen oppilaistaan – Mao Zedongiin. Lin ajattelussa Kiinan laajalla talonpoikaisväestöllä oli keskeinen asema vallankumouksen toteuttajana, ja tämän opin varaan Mao perusti sotilaallisen strategiansa. Sotapäällikkö Zhang Zuolin teloitutti Lin 28. huhtikuuta 1927. == Lähteet == Luokka:Kiinalaiset poliitikot Luokka:Kiinan historia Luokka:Teloitetut Luokka:1880-luvulla syntyneet Luokka:Vuonna 1927 kuolleet
Kuituliitin

Kuituliitin (valokuituliitin) on optisen tiedonsiirron signaalin kytkemiseen tarkoitettu optoelektroniikkaliitin. Kuituliittimillä kytketään yleensä valokuituja tiedonsiirtolaitteiden välillä. Lyhyen matkan tiedonsiirtoon voidaan käyttää muovikuituja, mutta yli 100 metrin matkoilla käytetään yleensä lasikuitua. Valokuitua ja kuituliittimiä käytetään myös viihde-elektroniikan laitteiden kaapeloinneissa, jolloin käytetään usein halpaa muovikuitua. == Liittimiä lasikuitujen kytkemiseen == *FC *ST *SC *SC Duplex, kaksikko-SC *LC *FDDI - ESCON (ESCON on IBM:n tuotemerkki) == Liittimiä muovikuitujen kytkemiseen == *ST *SMI *F07 *SCRJ *MOST, ajoneuvosovellukset == Lähteet == Luokka:Kuituoptiikka Luokka:Dataliikenne
Franciszek Gąsienica Groń

Franciszek Gąsienica Groń (30. syyskuuta 1931 Zakopane – 31. heinäkuuta 2014 Zakopane) oli puolalainen yhdistetyn hiihtäjä, maansa ensimmäinen talviolympiamitalisti. Hän edusti seuratasolla Wisla Zakopanea. Gąsienica Groń voitti nuorten Puolan-mestaruuksia alppihiihdossa 1940-luvun loppupuolella. Hän kilpaili jo tuolloin myös pohjoismaisessa yhdistetyssä ja lajivalikoima laajeni armeija-aikana. Hän voitti armeijan mestaruuden vapaauinnissa ja pelasi jalkapalloa Puolan toisessa divisioonassa. Päästyään siviiliin 1954 hänet suostuteltiin keskittymään pohjoismaiseen yhdistettyyn.. Gąsienica Groń sai pronssia Cortina d'Ampezzon olympialaisissa 1956. Hän oli mäkiosuudella kymmenes ja 15 kilometrin hiihdossa seitsemänneksi nopein. Hän hävisi hopeamitalisti Bengt Erikssonille vain 0,6 pistettä. Gąsienica Groń kaatui 1957 pahasti hypätessään mäkeä kotiseudullaan Zakopanessa ja vaipui kolmeksi päiväksi koomaan. Toivuttuaan hän kilpaili vuoteen 1964 saakka, muttei menestynyt kansainvälisellä tasolla yhtä hyvin kuin aiemmin. Aktiiviuransa jälkeen hän toimi valmentajana, ja hänen valmennettavansa voittivat yli 40 Puolan-mestaruutta pohjoismaisissa hiihtolajeissa. Hänen lapsenlapsensa Tomasz Pochwała edusti Puolaa mäkihypyssä Salt Lake Cityn olympialaisissa 2002. == Lähteet == Luokka:Puolalaiset yhdistetyn hiihtäjät Luokka:Puolalaiset olympiamitalistit Luokka:Vuonna 1931 syntyneet Luokka:Vuonna 2014 kuolleet
Rakkaudesta

Rakkaudesta voi viitata seuraaviin: * Rakkaudesta, Plutarkhoksen kirjoitus * Rakkaudesta, Paula Koivuniemen albumi * Rakkaudesta, PMMP:n albumi
Liitin

Liittimet ovat osia, joilla johdot, kaapelit tai letkut kytketään laitteeseen. Liittimiä on myös johtojen, kaapelien ja letkujen kytkemiseen toisiinsa (jatkoliittimet). Liittimet toimivat usein pareina, joista toinen sijaitsee kiinteästi laitteessa ja toinen on johdon, kaapelin tai letkun päässä. Sovitusliittimillä pystytään liittämään eri standardien mukaisia liittimiä toisiinsa. Liittimiä on sähköjohdotusten ja valokuitujen kytkemiseksi, pneumatiikan ja hydrauliikan liitoksiin sekä vesijohtoliitoksia varten. == Sähkötekniikka ja elektroniikka == Sähköisiä kaapelikytkentöjä voidaan tehdä erilaisilla pistokkeilla. Sähkö- ja elektroniikkaliittimiä on hyvin moniin tarkoituksiin: * sähköverkkoliittimet: esim. verkkopistokkeet * riviliittimet * kaapeliliittimet * audio- ja videoliittimet * RF-liittimet * piirikorttiliittimet == Kuituoptiikka == Kuituliittimillä kytketään lasi- ja muovikuituja esim. tietoliikennekäytössä. == Pneumatiikka == Paineilmaliittimillä liitetään paineilmaletkuja. Esimerkiksi paineilmatoiminen naulain voidaan liittää letkuun ja tämä edelleen paineilmakompressoriin. == Hydrauliikka == Hydrauliikkaliittimillä liitetään hydrauliikkaletkuja. Esimerkiksi hydraulisella kippilaitteella varustettu peräkärry voidaan liittää pikaliittimellä traktorin hydrauliikkaulosottoon. == Vesijohto == Vesijohtoliittimillä liitetään vesiletkuja ja -putkia. Esimerkiksi puutarhaletku voidaan liittää vesijohtoverkkoon. ==Katso myös== *Adapteri Luokka:koneenelimet Luokka:Sähkökomponentit
Liechtensteinin taidemuseo

Liechtensteinin taidemuseo () on Vaduzissa Liechtensteinissa sijaitseva taidemuseo. Se perustettiin vuonna 2000. Sen merkitys eurooppalaisella tasolla kasvoi vuonna 2004 järjestetyn onnistuneen Andy Warhol -näyttelyn myötä. Museorakennuksen ovat suunnitelleet sveitsiläiset arkkitehdit Meinrad Morger, Heinrich Degelo ja Christian Kerez.Wanderland: Liechtenstein art museum Museo on keskittynyt erityisesti nykytaiteeseen.Kunstmuseum Liechtenstein, Vaduz: Portrait Soolonäyttelyitä järjestetään säännöllisesti, samoin erikoisnäyttelyitä, joissa esitellään Liechtensteinin ruhtinaan kokoelmia.Principality of Liechtenstein: Official Tourism Site == Lähteet == == Aiheesta muualla == * Viralliset sivut , Luokka:Taidemuseot Luokka:Liechtensteinin rakennukset ja rakennelmat Luokka:Liechtensteinilainen kulttuuri Luokka:Vaduz
Váh

Váh on Slovakian pisin joki. Se on Tonavan vasen sivujoki. Joen pituus on 390 km. Joki alkaa Tatravuorilta ja laskee Kolárovon luona Pieneen-Tovanaan, joka puolestaan yhtyy Tonavaan Komárnon luona.WSOY Iso tietosanakirja 10, s. 76, WSOY 1997 ISBN 951-0-20163-4 == Lähteet == == Aiheesta muualla == Luokka:Slovakian joet
Vainajien muistopäivä

Vainajien muistopäivä on juhlapäivä, joka on omistettu vainajille. Niiden alkuna on pakanallinen vainajien palvonta. Kristillinen vaikutus on joko syrjäyttänyt kansanomaiset vainajien muistopäivät tai ne ovat yhdistyneet, kuten esimerkiksi kekri. Kristillisistä kirkkokunnista protestanttisissa muistopäivää vietetään pyhäinpäivänä, roomalais-katolisessa on erityinen vainajien päivä. Ortodoksisessa kirkossa vainajien muistopäiviä on useita, esimerkiksi radunitsa pääsiäisen jälkeisenä tiistaina ja helluntailauantai.WSOY Iso tietosanakirja 10, s. 82, WSOY 1997 ISBN 951-0-20163-4 == Lähteet == Luokka:Juhlapäivät
Sinun kanssasi tähtisilmä

Sinun kanssasi tähtisilmä on Esko Mustosen säveltämä ja sanoittama tango. Vuonna 1975 kappaleen on levyttänyt laulaja Erkki Junkkarinen singlensä Tango Nocturno toisena kappaleena. Junkkarista säestää Pauli Granfeltin yhtye ja Granfelt on myös tehnyt sovituksen. Single on ilmestynyt levy-yhtiö PSO:n Blue Master -merkillä tunnuksella BLU 819. Itse kappaleen luettelotunnus on MPS 559. Singlen molemmat kappaleet ovat Junkkarisen vuoden 1975 menestysalbumilla Ruusuja hopeamaljassa (PSO Blue Master BLU-LP 180). LP-levyn kansitekstissä Lauri Jauhiainen kertoo, että kappaleen tehnyt Esko Mustonen oli Junkkarisen parhaita ystäviä ja oli jo ennen tätä kappaletta saanut soittaa yleisön toivomuksesta Junkkarisen kappaleita juontamissaan radion musiikkiohjelmissa, joihin kuului mm. Sävellahja. Arja Korisevan versio kappaleesta on albumilla Tangokuningas ja kuningatar (1989) ja Eero Avenin versio kokoelma-albumilla Ruusutanssi (2009). == Lähteet == * Erkki Junkkarinen s. Tango Nocturno (PSO Blue Master BLU 819) 1975 * Erkki Junkkarinen LP Ruusuja hopeamaljassa (PSO Blue Master BLU-LP 180) 1976 Luokka:Vuoden 1975 kappaleet Luokka:Erkki Junkkarisen kappaleet Luokka:Tangot
Tango Nocturno

Tango Nocturno eli alun perin Tango Notturno (Ich hab’ an dich gedacht) on Hans Otto Borgmannin säveltämä tango, jonka on sanoittanut Hans Fritz Beckmann. Kyseessä on elokuvasävelmä.Muistojen bulevardi, YLE Radio 1, 13.12.2013, toim. Pekka Laine Suomessa "Tango Notturnon" on levyttänyt vuonna 1958 laulaja Seija Karpiomaa Jaakko Salon yhtyeen säestämänä. Salo on toiminut myös sovittajana. Suomalaiset sanat on tehnyt Saukki eli Sauvo Puhtila. Vuonna 1975 laulaja Erkki Junkkarinen on levyttänyt sävelmän singlensä Tango Nocturno nimikkokappaleena Pauli Granfeltin yhtyeen säestämänä. Granfelt on myös kappaleen sovittaja. Single on ilmestynyt levy-yhtiö PSO:n Blue Master -merkillä tunnuksella BLU 819. Itse kappaleen luettelotunnus on MPS 558. Singlen toisena kappaleena on "Sinun kanssasi tähtisilmä". Singlen molemmat kappaleet ovat Junkkarisen vuoden 1976 menestysalbumilla Ruusuja hopeamaljassa (PSO Blue Master BLU-LP 180). == Lähteet == * Erkki Junkkarinen s. Tango Nocturno (PSO Blue Master BLU 819) 1975 * Erkki Junkkarinen LP Ruusuja hopeamaljassa (PSO Blue Master BLU-LP 180) 1976 === Viitteet === Luokka:Erkki Junkkarisen kappaleet Luokka:Vuoden 1958 kappaleet Luokka:Vuoden 1975 kappaleet Luokka:Tangot
Pippurihapero

Pippurihapero (Russula badia) on haperoiden sukuun kuuluva sienilaji. Se kelpaa syötäväksi, kun se ensin esikäsitellään keittämällä. == Ulkonäkö == Lakki on nuorena kupera, vanhemmiten laakeneva ja keskeltä kuoppainen. Väriltään se on tumman purppuranpunainen tai violetinmusta. Heltat ovat nuorena valkoisia, vanhemmiten okran värisiä. Jalka on enimmäkseen valkoinen ja hieman ruusunpunaisen sävyinen. Malto on valkoista. Itiöpöly on okrankeltaista. == Elinympäristö == Pippurihaperoa tavataan kallio- ja meren rannikon kallio- ja mäntymetsissä sekä mäntylehdoissa. == Lähteet == Luokka:Haperot
Paperimarkka (Saksa)

Paperimarkka (saksaksi Papiermark) oli saksalainen rahayksikkö vuosina 1914–1923. Rahaa käytettiin myös Danzigin vapaakaupungissa vuoteen 1923 asti. Paperimarkka korvasi vanhan kultamarkan. Nimitystä alettiin virallisesti käyttää ensimmäisen maailmansodan jälkeen hyperinflaation saavutettua huippunsa vuonna 1923, jolloin rahan arvo romahti täysin. Paperimarkan korvasi Rentenmark vuonna 1924, jolloin 1 biljoonalla (1012) paperimarkalla sai yhden Rentenmarkin. Myöhemmin Reichsmark korvasi Rentenmarkin. Luokka:Euroopan rahayksiköt Luokka:Historialliset rahayksiköt Luokka:Weimarin tasavalta Luokka:Saksan taloushistoria
Now That’s What I Call Music! 86

Now That's What I Call Music! 86 tai Now! 86 on Now!-sarjan albumi. Se julkaistiin Yhdistyneessä kuningaskunnassa 18. marraskuuta 2013 ja siinä on kaksi levyä. == Kappaleet == === CD 1 === #Katy Perry: #OneRepublic: #Jason Derulo: #Miley Cyrus: #Avicii: #Storm Queen: #Martin Garrix: #Ellie Goulding: #Drake: #James Arthur: #Arctic Monkeys: #Lorde: #Foxes: #Lady Gaga: #Bruno Mars: #One Direction: #Jessie J: #The Vamps: #Lawson: #The Wanted: #James Blunt: #Lily Allen: === CD 2 === #Fatboy Slim & Riva Starr: #Calvin Harris: #Avicii: #DJ Fresh vs Diplo: #Klangkarussell: #Lana Del Rey vs. Cedric Gervais: #will.i.am: #Ben Pearce: #Chase & Status: #Tinie Tempah: #Sean Paul: #Conor Maynard: #Naughty Boy: #Rizzle Kicks: #Ray Foxx: #John Newman: #Eliza Doolittle: #The Saturdays: #Wilkinson: #Showtek: #Dizzee Rascal: #Ylvis: == Lähteet == Luokka:Vuoden 2013 kokoelma-albumit Luokka:Now That's What I Call Music! -albumit
Interlaken Ost

Interlaken Ostin rautatieasema () on Sveitsin rautatieliikenteen solmukohtia. Asema sijaitsee Interlakenin kunnassa. Interlakenissa on myös vanhempi, läntinen asema (Interlaken West). Interlaken Ostin rautatieasema on avattu vuonna 1874 Bödelibahnin varteen. == Liikenne == === Junaliikenne === Interlaken Ostin asemalta on henkilöliikennettä kolmeen suuntaan: * BLS:n normaaliraiteinen rata Thunista ja Spiezistä (entinen Thunerseebahn, aikaisemmin Bödelibahn) kulkee aseman kautta BLS:n varikolle Bönigeniin, pari kilometriä asemalta itään. * Berner Oberland-Bahn (BOB) Grindelwaldiin ja Lauterbrunneniin, ja edelleen muun muassa Jungfraujochille ja Mürreniin, alkaa asemalta. * Zentralbahnin (ZB) kapearaiteinen Brünigbahn Luzerniin alkaa asemalta. Interlaken Ost on vilkas vaihtoasema, sillä se on kaikkien asemalle ajavien henkilöjunien pääteasema. Asemalla on 8 raidetta. Junavuoroja lähtee päivittäin noin 150 kpl. Asemalta on suora kaukojunayhteys muun muassa Berniin, Baseliin ja Luzerniin sekä Berliiniin ja Pariisiin.SBB:n aikatauluhaku Normaalien junien lisäksi aseman läheisyydestä on kesäkaudella funikulaariyhteys Harderkulmvuorelle (1 306 m mpy.)Harder Kulmin matkailusivut === Bussiyhteydet === Interlaken Ostin asemalta on paikallisliikenteen lisäksi säännöllinen bussiliikenne Thuninjärven pohjoispuolitse Beatenbuchtin kautta Thuniin sekä Brienzjärven pohjoispuolelle Ringgenbergiin ja eteläpuolelle Iseltwaldiin. === Laivaliikenne === Interlaken Ostin aseman läheisyydestä, Aarejoelta, on BLS:n laivayhteys Brienziin. == Lähteet == * * === Viitteet === Luokka:Sveitsin rautatieliikennepaikat Luokka:Interlaken
Disney Infinity

Disney Infinity on Avalanche Softwaren kehittämä ja Disney Interactive Studiosin julkaisema toimintaseikkailupeli. Peli julkaistiin usealle alustalle vuonna 2013. Peli on Disney Infinity -pelisarjan ensimmäinen osa. Peli julkistettiin vuonna 2010 ja sen kehittämiseen meni 100 miljoonaa Yhdysvaltain dollaria. Peli sisältää samanlaisuuksia Skylanders-pelisarjan kanssa, sillä se sisältää kerättäviä Disney- ja Pixar-elokuvien figuriineja, jotka on synkronisoitu pelin kanssa ja joilla voi seikkailla pelissä. Disney Infinityn jatko-osa Disney Infinity 2.0 julkaistiin vuonna 2014. ==Hahmot== ===Ihmeperhe-pelisetti=== * Herra Ihme * Rouva Ihme * Esa Vaara * Ilona Vaara * Syndrooma ===Monsterit-yliopisto-pelisetti=== * Tare Karvanen * Masi Pallopää * Räähkä Poks ===Pirates of the Caribbean -pelisetti === * Jack Sparrow * Hector Barbossa * Davy Jones ===The Lone Ranger -pelisetti=== * Lone Ranger * Tonto ===Autot-pelisetti=== * Salama McQueen * Holli Shifthwell * Martti * Francesco Bernoulli ===Toy Story avaruudessa -pelisetti=== * Woody * Buzz Lightyear * Jessie ===Räyhä-Ralf=== * Räyhä Ralf * Nelli Karamelli ===Frozen=== * Elsa * Anna ===Finias ja Ferb=== * Finias * Nokkaeläin Perry ===Fantasia=== * Velhon oppipoika (Mikki) ===Kaksin karkuteillä=== * Tähkäpää ===Painajainen ennen joulua=== * Jack Skellington == Äänirooleissa == Suomalainen ääninäyttelijä Rooli Sasu Moilanen Herra Ihme Jussi Lampi Tare Karvanen Antti Jaakola Jack Sparrow Tonto Antti Pääkkönen Velhon oppipoika (Mikki) Woody Masi Pallopää Vihreät alienit Santeri Kinnunen Buzz Lightyear Rauno Ahonen Hector Barbossa Sami Uotila Salama McQueen Maria Ylipää Tähkäpää Annituuli Kasurinen Ilona Vaara Katja Aakkula Elsa Saara Aalto Anna Heikki Silvennoinen Martti Juhani Rajalin Jack Skellington Joel Bonsdorff Finias Rinna Paatso Ruova Ihme Niko Saarela Räyhä Ralf Arttu Bäckman Esa Vaara Matti Ristinen Lone Ranger Jonna Järnefelt Holli Shifthwell Iina Kuustonen Nelli Karamelli Nina Tapio Jessie Petteri Summanen Francesco Bernoulli Röh Jarkko Tamminen Syndrooma Taisto Oksanen Räähkä Poks Aku Laitinen Davy Jones kertoja Inkeri Wallenius Eira Kuosi Sari Ann Moilanen Mirage Red Harrington Risto Aaltonen Riki Dicker Tuomas Uusitalo Pöpi Peik Stenberg Don Carlton Jarkko Valtee & Kimmo Vehviläinen Tero & Turo Santtu Karvonen Arvi Jarmo Koski herra Gibbs Slinky Pasi Ruohonen Pintel ? Ragetti Susa Saukko Tia Dalma Mika Nuojua Luigi Titta Jokinen Floora Antti Reini Ramone Tommi Korpela Klainari Markku Huhtamo Finn McMissile Juha Veijonen Jasu Juntti Mikko Kivinen Rex Heikki Sankari Keisari Zurg Pekka Lehtosaari Veturinkuljettaja Markus Bäckman Sheriffi Petri Hanttu Butch Cavendish ==Lähteet== Luokka:Vuoden 2013 videopelit Luokka:Toimintaseikkailupelit Luokka:Avoimen pelimaailman pelit Luokka:Supersankarivideopelit Luokka:Disney-videopelit Luokka:PlayStation 3 -pelit Luokka:Xbox 360 -pelit Luokka:Wii-pelit Luokka:Wii U -pelit Luokka:Nintendo 3DS -pelit Luokka:Windows-pelit
Dalkey

Dalkey () on kylä Irlannin itärannikolla 16 kilometriä Dublinista etelään. Tästä idyllisestä kylästä, jonka keskustassa on Dalkeyn linna, on tullut suosittu asuinpaikka irlantilaisille taiteilijoille. == Kuuluisia kyläläisiä == Dalkeyssä on asunut kirjailija James Joyce. Nykyään siellä asuvat muun muassa U2-muusikko Bono, laulaja Enya, elokuvaohjaaja Neil Jordan ja muusikko Chris de Burgh. Kirjailija Maeve Binchy on syntyisin Dalkeystä. == Lähteet == == Aiheesta muualla == * Dalkeyn verkkosivut Luokka:Irlannin kaupungit
Obed Malolo

Obed Malolo (s. 18. huhtikuuta 1997 Helsinki) on suomalainen jalkapalloilija, joka on viimeksi pelannut Veikkausliigaa kaudella 2022 Helsingin IFK:n riveissä. Hän on pelipaikaltaan keskikenttäpelaaja. Viitattu 2.2.2025. Malolo debytoi Veikkausliigassa kaudella 2014 HJK:n riveissä ja on pelannut yhteensä 122 liigaottelua. Malolon isoveli Jeremie Malolo on entinen jalkapalloilija. == Seurajoukkueet == Helsingissä kongolaisille vanhemmille syntyneen Obed Malolon pelaajaura aikuisten tasolla alkoi kaudella 2013, kun hän nousi HJK:n Kakkosessa pelanneen reservijoukkue Klubi 04:n kokoonpanoon. Veikkausliigassa Malolo debytoi seuraavalla kaudella 19. huhtikuuta 2014 ottelussa FC Lahti–HJK. Malolo pelasi kauden 2014 aikana neljässä liigaottelussa ja HJK voitti Suomen mestaruuden sekä Suomen Cupin. Kaudella 2015 liigapelejä kertyi yhteensä 15, joista kuusi avauskokoonpanossa. HJK oli kaudella 2015 Veikkausliigassa kolmas. Malolo nousi HJK:ssa avauskokoonpanon pelaajaksi kaudella 2016, kun hän pelasi 15 liigaottelusta 13 avauksessa. HJK oli kaudella 2016 Veikkausliigassa toinen. Malolo siirtyi kaudeksi 2017 Veikkausliigassa pelanneen SJK:n riveihin. Malolo pelasi kaudella 2017 yhteensä 21 liigaottelua, joista 15 avauskokoonpanossa. Ensimmäisen liigamaalinsa Malolo teki SJK:ssa 23. heinäkuuta 2017 RoPS:ia vastaan. SJK oli kaudella 2017 Veikkausliigassa kuudes. Malolo loukkaantui vakavasti helmikuussa 2018 eikä pelannut kauden 2018 aikana yhtään liigapeliä. SJK oli kaudella 2018 Veikkausliigassa yhdeksäs. Kaudella 2019 Malolo pelasi yhteensä 15 liigaottelua, joista 11 avauskokoonpanossa. SJK oli kaudella 2019 edelliskauden tapaan liigassa yhdeksäs. Malolo siirtyi kaudeksi 2020 Veikkausliigassa pelanneeseen RoPS:iin. Malolo pelasi RoPS:in keskikentällä 19 liigaottelua, joista kaikki avauskokoonpanossa. RoPS kaudella 2020 Veikkausliigassa viimeinen, ja joukkue putosi Ykköseen. Malolo siirtyi kaudeksi 2021 Veikkausliigassa pelaavaan AC Ouluun. == Maajoukkue == Obed Malolo debytoi ikäluokkansa (1997) maajoukkueessa 14-vuotiaana 20. maaliskuuta 2012 Tammelassa pelatussa ottelussa Suomi–Slovakia. Hän pelasi yhteensä 34 poikien maaottelua.Jalkapallokirjat 2013–2017 Alle 21-vuotiaiden maajoukkueessa Malolo debytoi 20-vuotiaana 16. kesäkuuta 2017 Ukrainan Borispolissa pelatussa ottelussa Slovenia–Suomi. Malolo pelasi yhteensä neljä nuorten maaottelua.Jalkapallokirja 2018 == Saavutukset == HJK * Veikkausliiga (1): 2014 * Suomen Cup (1): 2014 == Lähteet == == Aiheesta muualla == * Obed Malolo Palloliiton sivuilla * Obed Malolo Veikkausliigan sivuilla * Obed Malolo Soccerwayn sivuilla Luokka:Suomalaiset jalkapalloilijat Luokka:AC Oulun pelaajat Luokka:Jalkapallon Suomen mestarit Luokka:Vuonna 1997 syntyneet Luokka:Elävät henkilöt
Valtasen Liikenne

Valtasen Liikenne on vuonna 1925 perustettu linja-autoyritys, jonka toimipiste on Oripäässä. ==Historia== Yrityksen perusti Vieno Valtanen (1901–1952) vuonna 1925, jolloin hän aloitti liikennöinnin Turun ja Prunkkalan (nyk. Aura) välillä. Vuonna 1952 yritys siirtyi viisilapsiselle perikunnalle. Perikunnan kolme veljestä ostivat kaksi siskoaan pois vuonna 1955. Keskimmäisen veljeksen kuoleman jälkeen 1972 ja vanhimman veljeksen kuoleman jälkeen 1977 yhtiön toimintaa jatkoivat veljeksistä nuorin, Vesa Valtanen ja hänen veljenpoikansa Jarmo Valtanen. Valtasen Liikenteestä tuli osakeyhtiö 1990-luvulla. Vuonna 2000 Jarmo Valtanen luopui osuudestaan, ja Valtasen liikennettä jatkoivat Vesa ja hänen poikansa Petri Valtanen. Vesa Valtanen kuoli vuonna 2004, jonka jälkeen Petri Valtanen siirtyi toimitusjohtajaksi. Vuonna 2013 Valtasen liikennöimä linja Turku-Aura-Oripää siirtyi kilpailutuksessa TLO:lle.http://www.valtasenliikenne.com/fi/uutiset/2013/05/16/42-tiedote_linjaliikenteesta ] ==Kalusto== thumb|Valtasen Liikenteen Scania OmniExpress * Scania K124 Vecktor * Scania L94 Lahti Flyer 520 vm. 2001 * Scania L94 Lahti Flyer 520 vm. 2002 * Scania K114 Lahti Falcon 540 vm. 2003 * Scania K380 OmniExpress 360 * Scania Omniexpress 340 (2 kpl) * Scania K380 Irizar i4 * Scania Irizar Century vm. 2008 * Iveco Irisbus Axer vm. 2006 * Mercedes-Benz OC500 Lahti Falcon 540 vm. 2004 * Volkswagen LT 46 Ave Stark vm. 2003 * Ayas Atlas vm. 2002 * Museorekisteröity Scania 110 v. 1970 ==Lähteet== * Valtasen Liikenteen nettisivut: http://www.valtasenliikenne.com * Bussiammattilainen -lehti nro. 3/1995, s. 16-17, artikkeli Prunkkalasta maailmalle - Valtasen Liikenne 70 vuotta === Viitteet === ==Aiheesta muualla== * Kuvia Valtasen Liikenteen busseista Bussidata-sivustolla Luokka:Suomalaiset linja-autoyhtiöt Luokka:Oripään liikenne
Jääpallon Viron-mestaruuskilpailut 1941

Jääpallon Viron-mestaruus 1941 ratkaistiin kolmen joukkueen välillä. Viron jääpallomestaruus ratkaistiin kaikkiaan 15. kerran, edellisen kerran mestaruudesta pelattiin talvella 1935Jääpall; 14. EESTI MEISTRIVÕISTLUSED ja seuraava kilpailu käytiin vasta 194716\. EESTI MEISTRIVÕISTLUSED == Ottelu mestaruudesta == Tulos Tallinna Dünamo 2-1 ja. Tallinna Spartak === Mestarijoukkue === Tallinna Dünamon joukkue: Martin Jensen, Erich Jõers, Edgar Jürgens, Friedrich Karm, Heinrich Koort, Antoni Koovit, Villem Raie, Aleksander Rauk, Bernhard Ruul, Heinrich Uukkivi, Ralf Veidemann, Elmar Saar. ==Lähteet== * Tulemused ===Viitteet=== Luokka:Viron jääpallo Luokka:Vuoden 1941 jääpallo
Ed Harcourt

Ed Harcourt (s. 15. elokuuta 1977) on brittiläinen laulaja-lauluntekijä. Hänen ensilevynsä nimi oli Here Be Monsters. Harcourt on julkaissut seitsemän albumia, kolmetoista singleä ja kaksi EP-levyä. Nick Cave on Harcourtin vaikuttaja. == Lähteet == Luokka:Brittiläiset lauluntekijät Luokka:Vuonna 1977 syntyneet Luokka:Elävät henkilöt
Ernest John Moeran

Ernest John Moeran (1894–1950) oli brittiläinen säveltäjä. Hän syntyi englantilais-irlantilaistaustaiseen perheeseen. Hän opiskeli Royal College of Musicissa, mutta opinnot keskeytti ensimmäinen maailmansota, jossa Moeran haavoittui vakavasti. Hän työskenteli lyhyesti koulun rehtorina Uppinghamissa ennen opintojensa jatkamista Royal Collegessa John Irelandin johdolla. Ireland vaikutti Moeraniin säveltäjänä vahvasti, samoin Frederick Delius. Vaikutteita musiikkiinsa hän ammensi myös Norfolkin maisemista ja kansanlauluista sekä vastaavista aiheista Irlannissa, jossa säveltäjä kuolikin.Naxos: Ernest John Moeran Moeran sai suosiota varhaisilla lauluillaan ja kamarimusiikkiteoksillaan. Myöhempiin teoksiin kuuluu tammikuussa 1938 kantaesitetty ensimmäinen sinfonia, jossa on kuultavissa Jean Sibeliuksen vaikutus. Vuonna 1945 Moeran meni naimisiin sellisti Peers Coetmoren kanssa. Hän sävelsi puolisolleen sellokonserton, jota seurasi muita sellolle sävellettyjä teoksia. == Lähteet == Luokka:Brittiläiset säveltäjät Luokka:Vuonna 1894 syntyneet Luokka:Vuonna 1950 kuolleet
Sinihapero

Sinihapero (Russula azurea) on haperoiden sukuun kuuluva sienilaji. Se on hyvä ja maultaan mieto ruokasieni. == Ulkonäkö == Lakki on nuorena kupera, vanhemmiten laakeneva ja hieman kuoppainen. Sen reunassa saattaa olla poimuja, ja pinnalla oleva pintakelmu on nyljettävissä. Lakki on väriltään siniharmaa, ruskean sävyinen violetti tai liila ja keskeltä vaaleampi. Leveydeltään lakki on 3–10 senttimetriä. Helttojen, jalan, mallon ja itiöpölyn väri on valkoinen. Jalan pituus on 3–6 senttimetriä. == Elinympäristö == Sinihaperoa esiintyy yleisesti Suomen etelärannikolla lehdoissa ja kuusimetsissä. Pohjoisimmillaan sitä on tavattu Pohjois-Karjalassa. Sienen kasvuaika on heinäkuusta lokakuuhun. Se on luokiteltu Suomessa elinvoimaiseksi lajiksi. == Lähteet == == Aiheesta muualla == *Laji.fi: Sinihapero (Russula azurea) Luokka:Haperot
Tomaattihapero

Tomaattihapero (Russula persicina) on haperoiden sukuun kuuluva sienilaji. Sillä on hieman hedelmäinen tuoksu. == Ulkonäkö == Lakki on nuorena kupera, vanhemmiten laakeneva. Väriltään se on punainen. Helttojen ja malton väri on valkoinen. Jalassa on hieman punertavaa sävyä. == Elinympäristö == Tomaattihaperoa esiintyy kuusimetsissä, lettosoiden reuna-alueilla, puronvarsilla ja tuntureilla. == Lähteet == Luokka:Haperot
Komerot

Komerot. Kadotettujen nuorten tarinoita on vuonna 2013 julkaistu tietokirja syrjäytymisestä. Kirja perustuu syrjäytyneitä nuoria käsittelevään Komerot- dokumenttihankkeeseen ja on ensimmäinen Suomessa julkaistu joukkorahoitettu kirja. Kirjan ovat tehneet Lilja Tamminen ja Mira Eskelinen ja sen on julkaissut IVA Kustannus. == Tekijät == Lilja Tamminen (s. 1987) on helsinkiläinen julkishallinnon konsultti, poliittinen blogisti ja kunnallispoliitikko. Mira Eskelinen on kulttuurituottaja. == Lähteet == Luokka:Kirjat sosiaalipolitiikasta Luokka:Suomalaiset politiikan tietokirjat Luokka:Vuoden 2013 kirjat
Sirkka Karppanen

Sirkka Sanelma Uro-Karppanen (22. huhtikuuta 1918 Kajaani – 1999) oli suomalainen toimittaja ja näytelmäkirjailija. Uro-Karppanen toimittajan kaikissa etelä-karjalaisissa lehdissä, ja oli Suonen ensimmäinen naistoimittaja. Toimittajan työt lopetettuaan oli töissä Lappeenrannan maakuntakirjastossa, ja kirjoitti myös juttuja Lappenrannan paikallishistoriasta ja -kulttuurista. Hän myös runoili ja maalasi akvarelleja. == Näytelmiä == * Kotipihan pilvet : lastennäytelmä. 1968 * Motorisoitu serenadi : komedia. 1968 * Yksi pääsky ei kesää tee. 1968 * Tähtipuun satu : lastennäytelmä. 1968 * Misse sai kodin : lastennäytelmä. 1976 Lähde: == Lähteet == * === Viitteet === Luokka:Suomalaiset näytelmäkirjailijat Luokka:Suomalaiset toimittajat Luokka:Vuonna 1918 syntyneet Luokka:Vuonna 1999 kuolleet
Kaarina Koivisto

Armi Kaarina Koivisto (o.s. Jalas; 13. maaliskuuta 1918 Helsinki – 25. marraskuuta 1997 Kuopio)Kuolinilmoitus, Helsingin Sanomat 30.11.1997, s. A 7 (Lehti HS Aikakoneessa (tilaajille)) oli suomalainen aforismikirjailija. == Teoksia == * Protoneja. Kirjayhtymä, Helsinki 1971 == Lähteet == * === Viitteet === Luokka:Suomalaiset kirjailijat Luokka:Aforistikot Luokka:Vuonna 1918 syntyneet Luokka:Vuonna 1997 kuolleet
Spiez

Spiez on kaupunki Keski-Sveitsissä, Bernin kantonissa. Kaupungissa on noin 13 000 asukasta. == Sijainti== Spiez sijaitsee Thuninjärven lounaispuolella, kymmenisen kilometriä Thunista etelään. Lännessä Spiez rajoittuu Kanderjokeen. == Liikenne == BLS:n Lötschbergin rata kulkee Spiezin kautta. Myös BLS:n Interlaken Ost – Zweisimmen -rautatie kulkee Spiezin kautta. Moottoritie A8 Luzernista yhdistyy moottoritiehen A6 Spiezissä. Thuninjärvellä on BLS:n reittilaivaliikennettä. == Lähteet == * * === Viitteet === == Aiheesta muualla == Luokka: Sveitsin kaupungit Luokka:Bernin kantonin kunnat
Hedvig Sofiahemmet

Hedvig Sofiahemmet on Helsingin Kalliossa Eläintarhantiellä sijaitseva vanhusten palvelutalo. Rakennuksen omistaa Stiftelsen Hedvig Sofiahemmet, joka on aiemmin myös vastannut toiminnasta. Vuonna 2006 toiminta siirtyi Apollohemmet-säätiölle ja vuonna 2009 Attendo Oy:lle. Omistava säätiö vastaa edelleen rakennuksen kunnostuksesta.Hedvig Sofiahemmet, viitattu 27.10.2013 Rakennus valmistui vuonna 1893 kroonikkojen sairaskodiksi ja se rahoitettiin peruukintekijä Hedvig Sofia Appelrothin testamenttilahjoituksella. Suunnittelija oli Alfred Rosenbröijer. Kiinteistöllä on päärakennus, jossa on kaksi asuinkerrosta ja pohjakerros. Lisäksi on piharakennus. Rakennuksen ulkoasu ja käyttötarkoitus on suojeltu.Fastigheten, Hedvig Sofiahemmet, viitattu 27.10.2013 Hedvig Sofiahemmet sijaitsee aivan 1960-luvulla valmistuneen Helsingin kaupunginteatterin vieressä. == Lähteet == ==Aiheesta muualla== *Yhteenveto suomeksi Luokka:Helsingin suojellut rakennukset Luokka:Vanhainkodit Luokka:Kallio
Korpilahti (Rukajärvi)

Korpilahti () on entinen kylä Karjalan tasavallan Mujejärven piirin Rukajärven kunnassa. Se sijaitsi Ontajärven Korpilahden rannalla 36 kilometriä Rukajärveltä kaakkoon. 1900-luvun alussa Korpilahti lähikylineen muodosti Rukajärven volostiin kuuluneen kyläkunnan. Vuonna 1905 kylässä oli koulu, 31 taloa ja 192 asukasta. 1920-luvulla kylä liitettiin Rukajärven piirin Ontajärven kyläneuvostoon. Vuonna 1933 Korpilahdella oli 208 asukasta, joista valtaosa oli karjalaisia ja loput venäläisiä. Kylä on autioitunut 1950-luvun jälkeen. Korpilahden lähistöltä on löydetty kivikautisia asuinpaikkoja. ==Lähteet== Luokka:Mujejärven piirin entiset kylät
Etuosa

Etuosa () oli ennen vuotta 1930 solmittuja avioliittoja koskeva käsite, joka tarkoitti lesken oikeutta ottaa irtainta tavaraa jakamattomasta pesästä puolison kuoleman jälkeen. == Säännökset etuosasta == Kun ennen 1. tammikuuta 1930 solmittu avioliitto purkautui miehen tai vaimon kuolemaan, sai eloonjäänyt puoliso, sen jälkeen kun pesän velat oli suoritettu, ottaa pesän jakamattomasta irtaimesta tavarasta etuosaksensa mitä vain tahtoi, ei kuitenkaan enempää kuin yhden kahdeskymmenesosan (1/20) siitä. Jos pesä oli köyhä ja vähäinen, puoliso sai etuosakseen kihlasormuksensa, jokapäiväisen vuoteensa ja tarpeelliset pitovaatteensa, vaikka niiden arvo nousisikin vähän päälle kahdeskymmenesosan.Naimakaari 17. luku 1 §. 1.§. Jos mies eli waimo cuole; nijn ottacon se joca jälken elä, etu-osans jacamattomasta omaisudesta, sijnä cuin hän irtaimesta calusta itze tahto; Ei mahda se cuitengan suurembi olla, cuin cahdeskymmenes osa sijtä. Jos omaisus on köyhä ja halpa; nijn ottacon kihlasormuxens, jocapäiwäsen wuotehens, ja tarpelliset pito-waattet, waicka se jotakin yli cahdenkymmenennen osan nousis. Ellei pesässä ollut irtainta, mikä osa pesän omaisuudesta oli ensisijaisesti menevä pesän velkojen maksuun, ei leski saanut etuosaa. Vuoden 1929 avioliittolaissaAvioliittolaki (234/1929), annettu 13.6.1929, voimaan 1.1.1930. 91 §: Puolisolla on oikeus osituksessa päältäpäin erottaa itselleen hänelle kuuluvia vaatteita ja muita esineitä, jotka on tarkoitettu yksinomaan hänen henkilökohtaista käyttöään varten, ei kuitenkaan enempää, kuin puolisoiden oloihin katsoen voidaan pitää kohtuullisena. etuosaa vastaa tavallaan lain 91 §:ssä säädetty puolison oikeus määrätynlaisen omaisuuden päältäpäin erottamiseen. == Lähteet == === Lakiviitteet === Luokka:Suomen oikeushistoria Luokka:Perheoikeus
Veikko Larjatie

Veikko Gersom Larjatie, sukunimi vuoteen 1941 Laaksonen (14. huhtikuuta 1918 Turku – 7. tammikuuta 2010 Turku) oli suomalainen taidehistorian opettaja ja kuvataiteen opettamisen kouluttaja. Hän julkaisi myös yhden runokokoelman. Larjatie pääsi ylioppilaaksi Turun suomalaisesta lyseosta 1938 ja hän valmistui kansakoulunopettajaksi Jyväskylän kasvatusopillisesta korkeakoulusta 1943. Myöhemmin hän valmistui 1954 Turun yliopistosta filosofian maisteriksi ja lisensiaatiksi. Larjate toimi 1944–1953 Turussa suomenkielisten kansakoulujen yläkansakoulun opettajana ja hän oli myös Kustannusosakeyhtiö Päivän kirjallisena johtajana ja vs. opettajana Santalan kristillisessä kansanopistossa. Larjatie toimi 1953–1956 Raahen opettajaseminaarin vt. kuvaamataidon ja miesten käsityön lehtorina ja tämän jälkeen hän oli Oulussa kuvataiteen ja kuvataiteen opettamisen kouluttajana opettajakorkeakoulussa, Oulun yliopiston opettajanvalmistuslaitoksessa ja myöhemmin opettajankoulutuslaitoksessa. Hän opetti Oulussa taidehistoriaa arkkitehtiopiskelijoille. Viimeksi Larjatie toimi 1978–1981 kuvaamataidon didaktiikan lehtorina Turun yliopiston opettajankoulutuslaitoksessa. Larjatie sai professorin arvon 1996. == Teoksia == * Kyreneläinen : runoja. Päivä, Helsinki 1945 * Kyberneettiset mallit taidekasvatuksessa – Cybernetical models in art education. Acta Universitatis Ouluensis. Series C, Technica no 14. Oulu 1979 == Suomennoksia == * Mark Guy Pearse : Onnellinen kristitty : piirteitä Billy Brayn elämästä ; suomentanut Veikko Larjatie. Nuorten todistus, Jyväskylä 1944 == Lähteet == * * Riitta-Liisa Korkeamäki : Veikko Larjatien muistokirjoitus Henkevä taideasiantuntija, Tietopisto - Oulun yliopiston henkilöstölehti 1/2010, s. 20 Luokka:Kuvaamataidonopettajat Luokka:Suomalaiset runoilijat Luokka:Suomalaiset professorin arvonimen saaneet Luokka:Vuonna 1918 syntyneet Luokka:Vuonna 2010 kuolleet
Rolf Ståhlström

Rolf (Rolle) Ståhlström (17. maaliskuuta 1918 Turku – 10. tammikuuta 2000) oli suomalainen ruotsin kielellä kirjoittanut kirjailija. Rolf Ståhlström kirjoitti lastenkirjan nimimerkillä Merriman ja yhden dekkarin nimimerkillä Rolle Tillman. Ståhlström asui Ruotsissa ja toimi journalistina Expressen lehdessä Tukholmassa. == Teoksia == Nimimerkillä Merriman: * Det var en gång ; en samling sagor av Merriman ; illustrationerna av Ulla Ståhlström. Ajan kirja, Helsingfors 1942, suomeksi nimellä Olipa kerran : satukokoelma ; kirjoittanut Merriman ; suomentanut Elina Vaara ; kuvittanut Ulla Ståhlström. Pohjolan kirja, Helsinki 1942 Nimimerkillä Rolle Tillman: * Än lever liket. Bonnier, Stockholm 1954, suomeksi nimellä Murha ilman ruumista ; suom. Leo Karvonen. Lepakko-sarja 3. Tammi 1955 == Lähteet == * === Viitteet === Luokka:Suomenruotsalaiset kirjailijat Luokka:Vuonna 1918 syntyneet Luokka:Vuonna 2000 kuolleet
Skerries

Skerries () on Irlannin itärannikolla oleva kylä. Se sijaitsee 30 kilometriä Dublinista pohjoiseen. Kylän tunnuksena ovat suuret tuulimyllyt. Lisäksi siellä on Ardgillanin linna. Skerries on ollut vuosisatojen ajan suosittu maihinnousupaikka Irlantiin sen edustan saarien kautta. Niiden kautta ovat tulleet niin viikingit kuin Pyhä Patrick. Britit pelkäsivät Napoleonin valloittavan Irlannin 1800-luvulla, jolloin he rakensivat saarille kaksi Martello-tornia puolustamaan kylää. Niitä ei koskaan kuitenkaan tarvittu. Skerriesin satama on luonnonsatama.Skerriesin kotisivut Kylän edustalla on viisi saarta: Shenick Island, St Patrick's, Colt ja Rockabill, joka muodostuu kahdesta pikku saaresta.Skerries Colt, Rockabill, Shenick, St. Patrick's Islands. Irish Islands Info. Viitattu 14.9.2022 == Lähteet == Luokka:Irlannin kaupungit
Alexander Gustaf Julius Hallsten

Alexander Gustaf Julius Hallsten (26. marraskuuta 1819 Vaasa – 7. syyskuuta 1879 Vaasa) oli suomalainen opettaja ja valtiopäivämies. Hallstenin vanhemmat olivat kupariseppä Karl Erik Hallsten ja Brita Maria Harlin. Hän valmistui filosofian kandidaatiksi 1840 ja toimi sitten 1845-1852 Hämeenlinnan yläalkeiskoulun konrehtorina ja 1852-1856 rehtorina. Vaasan yläalkeiskoulun rehtori hän oli 1856-1872 ja Vaasan lyseon rehtori 1872-1874. Tämän jälkeen hän toimi Vaasan reaalikoulun perustamistyössä ja opetti uskontoa yläalkeiskoulussa. Uskonnon lisäksi Hallstenin mieliaineita opettajana olivat historia ja maantiede, joista hän laati oppikirjat Ny lärobok i historie och geografi (1847), Lärobok in Finlands historie och geografi (1847), Lärobok i geografi (1853), Lärobok i allmän och fädernetslandets historia (1862). Useat näistä teoksista myös suomennettiin. Hallsten osallistui Vaasan kunnallispolitiikkaan muun muassa kaupungin rahatoimikamarin jäsenenä ja puheenjohtajana. Valtiopäiväedustaja hän oli pappissäädyssä 1872 ja 1877. Viitattu 27.10.2013. Hallstenin puoliso vuodesta 1855 oli Sofia Vilhelmina Westerman (k. 1893). Kanslianeuvos, vakuutusylitarkastaja ja Suomalaisen puolueen kansanedustaja Onni Hallsten oli heidän poikansa. == Lähteet == Luokka:Suomalaiset opettajat Luokka:Suomen koulujen rehtorit Luokka:Suomalaiset tietokirjailijat Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1819 syntyneet Luokka:Vuonna 1879 kuolleet
Johan Fredrik Hörning

Johan Fredrik Hörning (1750 Kuopion maaseurakunta – 15. joulukuuta 1824 Kesälahti) oli opettaja, pappi ja pitäjänkoulujen varhainen kehittäjä. Hörningin vanhemmat olivat suutari Olof Hörning ja Juliana Henrikintytär. Hörningin ensimmäinen puoliso oli Maria Ruuskanen (k. 1800) ja toinen vuodesta 1807 Loviisa Ikonen (k. 1838). Hörning tuli 21-vuotiaana pitäjänkoulun opettajaksi Nilsiään ja kävi itse Rantasalmella triviaalikoulun 1774–1775. Sinne hänet pyydettiin apuopettajaksi 1775. Varsinaiseksi opettajaksi Rantasalmen pitäjänkouluun hän tuli 1782. Taitavana ja innostavana opettajana tunnetuksi tullutta Hörningiä pyydettiin opettamaan myös naapuripitäjissä. Omien merkintöjensä perusteella hänellä oli ollut 1775–1810 lähes kaksitoistatuhatta oppilasta, suurin osan Rantasalmen ohella Heinävedeltä. Tämän lisäksi oppilaita oli hänen monilla apuopettajillaan. Jatkettuaan opintojaan omin päin Hörning vihittiin papiksi 1795 ja hän toimi opettajan työnsä ohella papiston apulaisena useissa eri seurakunnissa. Viitattu 27.10.2013. == Lähteet == ==Aiheesta muualla== * Rantasalmen lukio 1962-2012 , ss. 5–6 (Viitattu 27.10.2013) * Karl Gabriel Leinberg, 1883. Johan Fredrik Hörning, Finlands förnämste sockneskolmästare. Separat-tryck ur Tidskrift, utg. af Pedagog. fören. i Finland. 24 s. Luokka:Suomalaiset opettajat Luokka:Suomen evankelis-luterilaisen kirkon papit Luokka:Vuonna 1750 syntyneet Luokka:Vuonna 1824 kuolleet
Harold Meltzer

Harold Meltzer (8. kesäkuuta 1966 Brooklyn, New York – 12. elokuuta 2024 Manhattan, New York) oli yhdysvaltalainen säveltäjä. Hän varttui Long Islandilla. Hän suoritti musiikkiopintonsa Amherst Collegessa, Cambridgen yliopistossa ja Yale School of Musicissa; lisäksi hän opiskeli Columbian yliopistossa ja toimi juristina. Meltzer perusti Sequitur-kokoonpanon, jonka taiteellisena johtajana hän toimi.Naxos: Harold Meltzer Meltzerin saamia tunnustuksia ovat Barlow-palkinto (2008), Rome-palkinto, Guggenheim-stipendi ja Yhdysvaltain taide- ja kirjallisuusakatemian Charles Ives -stipendi. Brion- sekstetollaan säveltäjä myös pääsi Pulitzer-finalistiksi vuonna 2009. Meltzer opetti Amherst Collegessa, Vassar Collegessa ja Yalen yliopistossa. Hänellä oli vaimo ja kaksi lasta.Harold Meltzer: Biography == Lähteet == == Aiheesta muualla == * Viralliset sivut Luokka:Yhdysvaltalaiset säveltäjät Luokka:Vuonna 1966 syntyneet Luokka:Vuonna 2024 kuolleet
Tyyppi 2 Ka-Mi

Tyyppi 2 Ka-Mi (jap. 特二式内火艇 カミ, Toku-ni-shiki uchibitei kami?) on japanilainen amfibiopanssarivaunu. Tätä vaunutyyppiä käytti Keisarillisen Japanin armeija. Esikuvana tällä tyypillä oli Tyyppi 95 Ha-Go/Kyu-Go. Vaunutyypin tuotanto alkoi vuonna 1942.Trewhitt 2009, s. 178. Aluksi muutostöiden piti olla yksinkertaiset, Tyyppi 95 -vaunuun olisi vain lisätty kelluntasäiliöt. Amfibiovaunuksi prosessointi ei kuitenkaan ollut niin helppoa. Epäonnisten kokeiluvaiheiden jälkeen suunnittelijat päätyivät lisäämään panssarivaunuun erilliset vaunun ulkopuoliset ponttoonit muuttamatta itse vaunutyypin konstruktiota. Uudessa tyypissä oli sentään joitakin etuja, kuten sisäiset vaunupuhelimet ja radiointi. Miehistön lukumäärä oli viisi henkeä, johon kuului myös vaunumekaanikko. Amfibiovaununa Tyyppi 2 Ka-Mi oli kaikkein yleisin Japanin armeijassa. Tätä erikoistyyppiä valmistettiin Japanissa suhteellisen vähän. Sen panssarivaunuaseeksi pienehköksi katsottava 37 mm tykki ei ollut vaunutyypin tehokkaan käytön kannalta kovin vakava ongelma. Sen sijaan tämän tyypin käyttö linnakkeena eli puolustusasemana oli, sillä tykin kaliiperi oli tuohon tarkoitukseen riittämättömän pieni. Tämä sotilastaktiikka esti sinänsä toimivan vaunutyypin käyttöä. Niinpä se ei saavuttanut juurikaan taistelumenestystä. Tyyppi 2 Ka-Mi oli suhteellisen helppoa saalista yhdysvaltalaisille sotajoukoille niin sanotun ”saarihyppelyvaiheen” aikana. Silloin yhdysvaltalaiset valloittivat saari saarelta, muun muassa japanilaisille sodan alussa menettämiään alueita Tyynellämerellä. ==Lähteet== *Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo ISBN 978-951-23-5145-9 (s.178) === Viitteet === ==Aiheesta muualla== *http://www.onwar.com/tanks/japan/data/t2kami.htm *http://www.wwiivehicles.com/japan/tanks-amphibious/type-2.asp *http://ww2drawings.jexiste.fr/Files/1-Vehicles/Axis/3-Japan/04-AmphibiousTanks/Type2-KaMi.htm Luokka:Keisarillisen Japanin armeija Luokka:Japanilaiset toisen maailmansodan panssarivaunut Luokka:Japanilaiset muuntyyppiset panssarivaunut
I Will Be

I Will Be on kanadalaisen laulajan Avril Lavignen kappale, joka löytyy hänen The Best Damn Thing-albumin Pohjois-Amerikan, Taiwanin ja Japanin erikoispainokselta. Kappaleen on levyttänyt myös englantilainen laulaja Leona Lewis hänen debyyttialbumilleen Spirit. Kappale julkaistiin 6. tammikuuta 2009 Yhdysvalloissa albumin kuudentena ja viimeisenä singlenä. Kappaleen on kirjoittanut Avril Lavigne, Max Martin ja Lukasz Gottwald sekä tuottanut Dr. Luke, Matt Beckley ja Smit. Parhaimmillaan I Will Be sijoittui Billboard Hot 100- listalla sijalle 66.http://www.billboard.com/artist/306997/leona+lewis/chart?f=379 == Lähteet == Luokka:Vuoden 2008 kappaleet Luokka:Leona Lewisin kappaleet
Howth

Howth () on Irlannin itärannikolla oleva kalastajakylä. Se sijaitsee Howthin niemellä noin 11 kilometriä Dublinista itään. Kylä on suosittu vapaa- ajanviettopaikka dublinilaisille. == Kuuluisia kyläläisiä == Howthissa asuu muusikoita, kuten U2:n rumpali Larry Mullen Jr. ja Cranberries-yhtyeen laulusolisti Dolores O'Riordan, kuten myös näyttelijät Saoirse Ronan ja Brendan Gleeson. == Lähteet == == Aiheesta muualla == Luokka:Irlannin kaupungit
Friedrich Gernsheim

Friedrich Gernsheim (17. heinäkuuta 1839 Worms – 10. syyskuuta 1916)Hyperion Records: Gernsheim, Friedrich (1839-1916) - Composer oli saksalainen säveltäjä ja pianisti. Hän teki ensimmäisen julkisen esiintymisensä 11-vuotiaana. Tässä yhteydessä esitettiin eräs hänen itse säveltämänsä alkusoitto. Hänen opettajiensa joukossa olivat Ignaz Moscheles, Moritz Hauptmann ja Julius Rietz. Hän oli yksi tunnustetuimmista Chopinin ja Schumannin tulkitsijoista.Jewish Encyclopedia: Gernsheim, Friedrich Gernsheim työskenteli muun muassa Saarbrückenissä, Kölnissä, Rotterdamissa ja Berliinissä. Hänen sävellystensä joukossa on muun muassa neljä sinfoniaa, kuoroteoksia, konsertot pianolle ja viululle sekä kamarimusiikkiteoksia monenlaisille kokoonpanoille. Myöhäiseen tuotantoon kuuluu lisäksi sellokonsertto e-mollissa (op. 78, julkaistu 1907).Hyperion Records: The Romantic Cello Concerto, Vol. 2 == Lähteet == Luokka:Saksalaiset säveltäjät Luokka:Saksalaiset pianistit Luokka:Vuonna 1839 syntyneet Luokka:Vuonna 1916 kuolleet
Dream Big

Dream Big on suomalaisen laulajan Isac Elliotin 25. lokakuuta 2013 julkaistu single, joka sisältyy Elliotin marraskuussa julkaistavalle uudelle versiolle hänen esikoisalbumistaan. Kappaleen on tehnyt Joonas Angeria, Ole Hegle ja Torgeir Kristiansen. Tuotannosta vastaa Elliotin esikoisalbuminkin tuottanut Angeria sekä norjalainen Waterfall. YleX-radiokanavan toimittaja Iida Korhonen on luonnehtinut kappaleen sanoituksen ”kannustavan tavoittelemaan unelmiaan antamatta kenenkään lannistaa itseään”. Isac Elliot itse on puolestaan sanonut, että kappaleen tarina sai syntynsä ajatuksesta ”jos naapurit eivät naura sun unelmille ja haaveille, niin silloin ne eivät ole riittävän isot”. Kappaleen lyriikkavideo julkaistiin Elliotin Vevo-kanavalla singlen julkaisupäivänä 25. lokakuuta ja Sami Joensuun ohjaama virallinen musiikkivideo 4. joulukuuta 2013. ==Kappaleet== # # # # ==Listasijoitukset== Lista Paras sijoitus Suomen virallinen singlelista – Suomen virallinen latauslista 6 Suomen Radiolista 81 Norjan singlelista – ==Lähteet== Luokka:Vuoden 2013 kappaleet Luokka:Isac Elliotin kappaleet
Major League Baseball -kausi 1918

Major League Baseball -kausi 1918 päättyi Boston Red Soxin 4–2 voittoon Chicago Cubsista kauden päätteeksi pelatussa World Series -ottelusarjassa. Yhdysvaltain liityttyä mukaan maailmansotaan, maan hallitus vaati kauden lyhentämistä ja World Seriesin siirtämistä aikaisempaan ajankohtaan. Perinteinen Fall Classic muuttui näin ollen tilapäisesti "Late-Summer" -versioksi, joka pelattiin jo 5. – 11. syyskuuta. Kausi oli ensimmäinen johon sota-aika jätti jälkensä. Monet liigan huippupelaajista oli kutsuttu isänmaan palvelukseen ja joukkueiden taso oli yleisesti laskenut. 5\. lokakuuta National Leaguen Eddie Grantista tuli ensimmäinen Major League -pelaaja, joka menehtyi maailmansodassa. Hän kaatui johtaessaan operaatiota Argonnen metsässä. Muut maailmansodassa kaatuneet MLB -pelaajat olivat Alex Burr, Larry Chappell, Ralph Sharman ja Bun Troy. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. Boston Red Sox 75 51 0 .595 \-- 2\. Cleveland Indians 73 54 2 .575 2.5 3\. Washington Senators 72 56 2 .563 4.0 4\. New York Yankees 60 63 3 .488 13.5 5\. St. Louis Browns 58 64 1 .475 15.0 6\. Chicago White Sox 57 67 0 .460 17.0 7\. Detroit Tigers 55 71 2 .437 20.0 8\. Philadelphia Athletics 52 76 2 .406 24.0 National League National League National League National League National League National League Sija Joukkue Voitot Tappiot Tasan Voittosuhde GB 1\. Chicago Cubs 84 45 2 .651 \-- 2\. New York Giants 71 53 0 .573 10.5 3\. Cincinnati Reds 68 60 1 .531 15.5 4\. Pittsburgh Pirates 65 60 1 .520 17.0 5\. Brooklyn Robins 57 69 0 .452 25.5 6\. Philadelphia Phillies 55 68 2 .447 26.0 7\. Boston Braves 53 71 0 .427 28.5 8\. St. Louis Cardinals 51 78 2 .395 33.0 World Seriesin kolme ensimmäistä ottelua käytiin Chicagossa ja kolme viimeistä Bostonissa. Sarja avattiin Comiskey Parkilla, Cubsin paikalliskilpailija White Soxin kotistadionilla, koska sinne mahtui enemmän yleisöä kuin Cubsin omalle Weeghman Parkille (myöhemmin Wrigley Field). Babe Ruth jatkoi runkosarjassa pelattujen 13 juoksuttoman vuoron putkeaan 22:een Red Soxin voittaessa 1–0. Neljännessä ottelussa Fenway Parkilla putki venyi jo 29 vuoroon ennen kuin Cubs onnistui saamaan kaksi juoksua aikaiseksi. Boston vei kuitenkin ottelun 3–2. Viimeisen kuudennen ottelun voittavana syöttäjänä hääräsi Carl Mays, joka oli syöttänyt voiton myös kolmannessa kamppailussa. Syöttäjät pelasivat kaiken kaikkiaan hyvin, sillä kumpikaan joukkue ei yhdessäkään ottelussa saanut tehtyä kolmea juoksua enempää, eikä home runeja lyöty kuudessa ottelussa ollenkaan. Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 Peli 6 World Series Boston Red Sox 4–2 Chicago Cubs 1–0 1–3 2–1 3–2 0–3 2–1 ==Aiheesta muualla== * Baseball almanakka - American League 1918 * Baseball almanakka - National League 1918 * Baseball almanakka - World Series 1918 Luokka:Major League Baseball -kaudet Luokka:Vuoden 1918 baseball
Hideous Divinity

Hideous Divinity on alun perin Norjassa toiminut italialainen teknisen death metalin yhtye. Yhtyeen perustivat Hour of Penancen jäsenet Enrico Schettino sekä Carlos Mastantuono. Vaikka yhtye perustettiin Norjassa, ovat kaikki yhtyeen jäsenet italialaisia. Schettinon muutettua takaisin Italiaan ja liityttyään toistamiseen Hour of Penanceen vuonna 2010, yhtye koki kokoonpanon muutoksen. Huhtikuussa 2011 yhtye solmi levytyssopimuksen Unique Leader Recordsin kanssa. Esikoisalbumi Obeisance Rising julkaistiin huhtikuussa 2012. == Jäsenet == * Enrico "H." Di Lorenzo – laulu * Enrico Schettino – kitara * Antonio Poletti – kitara (2013–) * Stefano Franceschini – bassokitara (2013–) * Giulio Galati – rummut (2012–) === Entiset jäsenet === * Flavio Marun Cardozo – bassokitara * Maurizio Montagna – rummut * MM Noisetech – rummut * Fabio Bartoletti – kitara * Synder – laulu == Diskografia == * * * ==Lähteet== == Aiheesta muualla == * Luokka:Norjalaiset tekniset death metal -yhtyeet
Bianca Botto

Bianca Botto (s. 6. kesäkuuta 1991 Lima) on perulainen tennispelaaja. Parhaimmillaan hän on ollut kaksinpelissä WTA-listan sijalla 199 huhtikuussa 2015. Hän on voittanut urallaan 15 ITF-turnausta kaksinpelissä ja viisi nelinpelissä. Botto pelasi ITF-turnauksissa ensimmäisen kerran vuonna 2007. Seuraavana vuonna hän voitti kaksi 10 000 Yhdysvaltain dollarin arvoista ITF- turnausta kaksinpelissä, molemmat Limassa. Myös vuonna 2009 hän voitti kaksi Limassa pelattua ITF-turnausta. Vuonna 2010 hän teki WTA-debyyttinsä Bogotán turnauksessa häviten ensimmäisellä kierroksella maailmanlistan sijalla 150 olleelle Petra Cetkovskálle suoraan kahdessa erässä. Toukokuussa 2010 Botto voitti Rio de Janeiron ITF-turnauksen. Vuonna 2011 Botto hävisi Bogotán WTA- turnauksen ensimmäisellä kierroksella maailmanlistan sijalla 143 olleelle Eva Birneroválle. Syyskuussa hän voitti sekä Casalen että Mont-de-Marsanin ITF- turnaukset. Toukokuussa 2012 Botto voitti Casertan ITF-turnauksen. Heinäkuussa 2013 hän voitti São Paulon ITF-turnauksen ja myöhemmin samana vuonna Asunciónin turnauksen. == Lähteet == == Aiheesta muualla == * * Luokka:Perulaiset tennispelaajat Luokka:Vuonna 1991 syntyneet Luokka:Elävät henkilöt